Foto: Kaapstad-ongeluk eis vierFoto: ER24 Vier mans is Maandagoggend dood en een ernstig beseer tydens ŉ botsing op die N2-snelweg in Kaapstad. Christo Venter, ŉ woordvoerder van ER24, het gesê die ongeluk het omstreeks 01:00 naby die Borchards Quarry-afrit naby Bellville plaasgevind. “ŉ Metropolisiebeampte het afgetrek om ŉ stilstaande voertuig, wat teen die versperring langs die pad vasgery het by te staan, toe ŉ ander voertuig van agter af in die stilstaande voertuig vasgery het,” het Venter gesê. Drie mans is op slag dood, twee mans het ernstige beserings opgedoen en die metrobeampte het matige beserings opgedoen. “Die twee beseerdes is na nabygeleë hospitale geneem vir verdere behandeling, maar een van die mans het in die hospitaal aan sy beserings beswyk.”